CELEX: 62008CA0202
Language: hu
Date: 2009-07-16 00:00:00
Title: C-202/08. P. és C-208/08. P. sz. egyesített ügyek: A Bíróság (első tanács) 2009. július 16-i ítélete — American Clothing Associates SA és Belső Piaci Harmonizációs Hivatal (védjegyek és formatervezési minták) (Fellebbezés — Szellemi tulajdon — 40/94/EK rendelet — Közösségi védjegy — Az ipari tulajdon oltalmáról szóló Párizsi Egyezmény — Valamely védjegy lajstromozása megtagadásának feltétlen kizáró okai — Állami jelvénnyel azonos vagy ahhoz hasonló gyári vagy kereskedelmi védjegyek — Juharfalevél ábrázolása — A szolgáltatási védjegyekre való alkalmazhatóság)

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/12
            
         A Bíróság (első tanács) 2009. július 16-i ítélete — American Clothing Associates SA és Belső Piaci Harmonizációs Hivatal (védjegyek és formatervezési minták)
   (C-202/08. P. és C-208/08. P. sz. egyesített ügyek) (1)
   
   (Fellebbezés - Szellemi tulajdon - 40/94/EK rendelet - Közösségi védjegy - Az ipari tulajdon oltalmáról szóló Párizsi Egyezmény - Valamely védjegy lajstromozása megtagadásának feltétlen kizáró okai - Állami jelvénnyel azonos vagy ahhoz hasonló gyári vagy kereskedelmi védjegyek - Juharfalevél ábrázolása - A szolgáltatási védjegyekre való alkalmazhatóság)
   2009/C 220/19
   Az eljárás nyelve: francia
   
      Felek
   
   
      Fellebbezők: American Clothing Associates NV (képviselők: P. Maeyaert advocaat, N. Clarembeaux és C. De Keersmaeker ügyvédek) (C-202/08. P. sz. ügy), Belső Piaci Harmonizációs Hivatal (védjegyek és formatervezési minták) (képviselő: A. Folliard-Monguiral, meghatalmazott (C-208/08. P. sz. ügy)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (képviselők: A. Folliard-Monguiral, meghatalmazott (C-202/08. P. sz. ügy), American Clothing Associates NV (képviselők: P. Maeyaert advocaat, N. Clarembeaux és C. De Keersmaeker ügyvédek) (C-208/08. P. sz. ügy)
   
      Tárgy
   
   Az Elsőfokú Bíróság (ötödik tanács) T-215/06. sz., American Clothing Associates kontra OHIM ügyben 2008. február 28-án hozott azon ítélete ellen benyújtott fellebbezés, amelyben az Elsőfokú Bíróság elutasította a felperes által az OHIM első fellebbezési tanácsának a védjegyekkel ellátható termékek és szolgáltatások nemzetközi osztályozására vonatkozó Nizzai Megállapodás szerinti 18. és 25. osztályba tartozó termékekre vonatkozóan egy juharlevelet ábrázoló megjelölés közösségi védjegyként való lajstromozását megtagadó, 2006. május 4-i határozata ellen benyújtott keresetet — A közösségi védjegyről szóló, 1993. december 20-i 40/94/EK tanácsi rendelet (HL 1994. L 11. o., 1. o.; magyar nyelvű különkiadás 17. fejezet, 1. kötet, 146. o.) 7. cikke (1) bekezdése h) pontjának, valamint az ipari tulajdon védelméről szóló, felülvizsgált és módosított, 1883. március 20-i Párizsi Uniós Egyezmény 6ter cikke (1) bekezdése a) pontjának a megsértése — A lajstromozás feltétlen kizáró okai — Állami jelvénnyel azonos vagy ahhoz hasonló gyári vagy kereskedelmi védjegyek — Juharlevél ábrázolása.
   
      Rendelkező rész
   
   
               1)
            
            
               A Bíróság elutasítja az American Clothing Associates NV által a C-202/08. P. sz. ügyben benyújtott fellebbezést.
            
         
               2)
            
            
               A Bíróság hatályon kívül helyezi az Európai Közösségek Elsőfokú Bíróságának a T-215/06. sz., American Clothing Associates kontra OHIM ügyben 2008. február 28-án hozott ítéletét annyiban, amennyiben az hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2006. május 4-i azon határozatát (R-1463/2005-1. sz. ügy), amelyben elutasítja a juharfalevelet ábrázoló megjelölés közösségi védjegyként történő lajstromozása iránti kérelmet.
            
         
               3)
            
            
               A Bíróság elutasítja az American Clothing Associates NV által a T-215/06. sz. ügyben benyújtott keresetet.
            
         
               4)
            
            
               A Bíróság az American Clothing Associates NV-t kötelezi a C-202/08. P. és C-208/08. P. sz. ügyben a költségek viselésére.
            
         
      (1)  HL C 209., 2008.8.15.